Crna Gora

Ministarstvo održivog razvoja i turizma

Broj: 01/05/5-525

Podgorica, 18. 06. 2019. godine

U skladu sa Zaključkom Vlade Crne Gore broj: 07-2320 od 13. juna 2019. godine, Nacionalna turistička organizacija Crne Gore objavljuje:

**J A V N I P O Z I V**

za podnošenje zahtjeva za dobijanje podrške za

Mjeru V - Promocija putem međunarodnih događaja u inostranstvu

* + - 1. **Predmet podrške:** Podrška učesnicima na međunarodnim događajima iz oblasti turizma za aktivnosti koje su vezane za promociju Crne Gore i turističke ponude plaćanjem kotizacije
			2. **Ukupan iznos sredstva za realizaciju mjere:** 10.000 €
			3. **Cilj - promocija turističke ponude na međunarodnom tržištu**

**4. Namjena sredstava**

Pokrivanje troškova kotizacije za učešće na međunarodnom događaju na kojem će biti prezentovan video material o Crnoj Gori.

1. **Korisnici:**

Fizička i pravna lica koji su autori video materiala o Crnoj Gori visokog kvaliteta kojim će na događaju biti promovisana Crna Gora

1. **Rok realizacije**

Rok realizacije je 12 mjeseci od dana potpisivanja ugovora.

1. **Iznos podrške**

Maksimalni iznos podrške je visina kotizacije ili maksimalno 1000 €.

Odobrena sredstva uplaćuje se nakon potpisivanja ugovora i dostave dokumentacije (profakture, fakture, prijave, i sl.) o visini kotizacije i načinu njenog plaćanja izdatog od strane organizatora.

1. **Potrebna dokumentacija**

Potrebno je dostaviti sljedeću dokumentaciju:

1. Zahtjev sa informacijama o međunarodnom događaju;
2. Program međunarodnog događaja
3. Dokument (profaktura, faktura, prijava, i sl.) o visini kotizacije i načinu njenog plaćanja izdatog od strane organizatora.
4. Video materijal o Crnoj Gori koji će biti prezentovan
5. Dokaz o pravnom statusu podnosioca zahtjeva, dokaz o registraciji ukoliko je pravno lice;
6. Ukoliko je podnosilac zahtjeva fizičko lice kopiju biometrijske lične karte;
7. Izjava/Potvrda kojom se, pod punom materijalnom i krivičnom odgovornošću, garantuje da je video materijal originalno autorsko djelo i da posjeduje sva autorska prava nad video materijalom;

NTOCG zadržava pravo da od podnosioca zahtjeva zatraži dodatna pojašnjenja.

1. **Način podnošenja zahtjeva i dokumentacije:**

Potencijalni korisnici se prijavljuju podnoseći zahtjeve sa traženom dokumentacijom. Zahtjevi sa pratećom dokumentacijom mogu se podnositi tokom cijele godine do momenta kada ukupno raspoloživa sredstva budu utrošena.

Za jedan video material potencijalni korisnici mogu biti podržani za učešće na jednom međunarodnom događaju. Ukoliko potencijalni korisnici dostave dokaze međunarodnih organizatora događaja o prethodnim uspjesima video materijala (dobijanja priznanja), potencijalni korisnici mogu biti podržani za učešće na tri naredna međunarodna događaja.

 Zahtjev sa pratećom dokumentacijom se dostavlja na adresu: *Nacionalna turistička organizacija Crne Gore, adresa Marka Miljanova 17, Podgorica*, direktno na arhivi sa oznakom: **„Prijava na Javni poziv za podnošenje zahtjeva za dobijanje podrške za Mjeru V - promocija putem međunarodnih događaja u inostranstvu”.**

Potencijalni korisnici podrške se mogu prijaviti za podršku za jedan međunarodni događaj.

1. **Zahtjevi koji se neće razmatrati:**
* zahtjevi čija dokumentacija nije kompletna, u smislu tačke 7. Programa;
* neblagovremeni zahtjevi, tj. dostavljeni nakon definisanog roka;
* zahtjevi koji se odnose na projekte koji nijesu predmet ovog Progama;
* zahtjevi koje dostave subjekti koji ne pripadaju kategorijama definisanim u Programu za Mjeru u okviru koje se prijavljuju za podršku;
1. **Objava Javnog poziva:**

Javni poziv za ovu mjeru Programa je otvoren tokom cijele godine, sve do momenta utroška raspoloživih sredstava za njenu realizaciju.

1. **Postupak donošenja odluke:**

Inicijalno procesuiranje zahtjeva primljenih po ovom Javnom pozivu je u nadležnosti Radne grupe koju formira direktor NTOCG. Radna grupa obrađuje i sistematizuje zahtjeve i provjerava ispunjenost uslova.

Na osnovu predloga Radne grupe, direktor NTOCG donosi Odluku o dodjeli sredstava i zaključuje ugovor o međusobnim pravima i obavezama u vezi realizacije projekta ili donosi Odluku o odbijanju prijave.

Na donesene odluke, na osnovu Programa odnosno Javnog poziva, podnosilac ima pravo da uloži prigovor u roku od 8 dana od dana objavljivanja odluke na sajtu. O primljenim prigovorima odlučivaće se u roku od 15 radnih dana od dana prijema prigovora.

1. **Rok za donošenje odluke:**

Odluka o dodjeli sredstava će se donijeti najkasnije u roku 21 dan od dana prijema zahtjeva i dokumentacije.

1. **Lista korisnika kojima su odobrena sredstva:**

Lista korisnika kojima su odobrena sredstva sa iznosom i namjenom dodijeljenih sredstava po korisniku biće objavljena na internet stranicama Ministarstva i NTOCG.

1. **Rok za potpisivanje ugovora:**

NTOCG će s odabranim korisnicima potpisati ugovor najkasnije u roku 15 dana od dana donošenja Odluke o dodjeli sredstava.

1. **Nadzor:**

Radna grupa imenovana od strane direktora NTOCG obavlja nadzor nad namjenskim korišćenjem odobrenih sredstava putem pisanog izvještaja sa pratećom dokumentacijom (dokazima o korišćenju sredstava) koje korisnik sredstava u ugovorenom roku dostavlja NTOCG.

Po potrebi, obavlja se i dodatni nadzor uvidom u dokumentaciju kod korisnika sredstava.

U slučaju nemogućnosti ispunjenja obaveza koje proizlaze iz ovog Programa i koje su utvrđene Ugovorom, direktor će donijeti odluku o povraćaju sredstava, a korisnik sredstava je dužan izvršiti povraćaj u roku od 15 dana od prijema odluke.

1. **Obaveze korisnika su da:**
* Potpiše ugovor;
* Sredstva iskoristiti namjenski;
* NTOCG dostavi izvještaj o realizaciji promotivnih aktivnosti na međunarodnom događaju (ostvareni rezultati, efekti, i sl.);
* Na zahtjev NTOCG pruži na uvid i dodatnu, naknadno traženu dokumentaciju i
* Realizuje i druge obaveze definisane ugovorom.

Ministarstvo održivog razvoja i turizma i NTOCG može izvršiti preraspodjelu sredstava koja nijesu dodijeljena po osnovu raspisanog Javnog poziva, a u okviru mjera predvidjenih Programom podsticajnih mjera.

Napomena: Javni poziv je objavljen dana 19. 06. 2019. godine.

Kontakt: Branimir Raičević, e mail: branimir.raicevic@montenegro.travel